Θεοβάλδος Γ΄ της Καμπανίας

Ο Θεοβάλδος Γ΄  της Καμπανίας, γαλλ.: Thibaut III de Champagne, (1179 - 24 Μαΐου 1201) από τον Οίκο του Μπλουά-Καμπανίας ήταν κόμης της Καμπανίας (1197 - 1201). Ήταν ο μικρότερος γιος του Ερρίκου Α΄ κόμη της Καμπανίας και της Μαρίας των Καπετιδών, κόρης του Λουδοβίκου Ζ΄ της Γαλλίας.Theodore Evergates, The Aristocracy in the County of Champagne, 1100-1300, (University of Pennsylvania Press, 2007), 248. Διαδέχθηκε τον μεγαλύτερο αδελφό του Ερρίκο Β΄ κόμη της Καμπανίας, μετά το δυστύχημα στο οποίο βρήκε τον θάνατο.Theodore Evergates, The Aristocracy in the County of Champagne, 1100-1300, 34.

Εκλογή του Θεοβάλδου Γ΄ ως αρχηγού της Δ΄ Σταυροφορίας

Το 1198 ο πάπας Ιννοκέντιος Γ΄ κήρυξε την Δ΄ Σταυροφορία. Στην αρχή υπήρχε ελάχιστος ενθουσιασμός, μέχρι τις 28 Νοεμβρίου 1199, την ημέρα που οι ευγενείς συγκεντρώθηκαν στην αυλή του Θεοβάλδου Γ΄ για μία κονταρομαχία (tournois), μαζί με τον ιεροκήρυκα Φούλκωνα του Νεϊγύ. Μετά το κήρυγμα του Φούλκωνα αποφάσισαν να κηρύξουν την Δ΄ Σταυροφορία, εκλέγοντας τον Θεοβάλδο αρχηγό τους· αυτός όμως απεβίωσε πολύ πρόωρα, στις 24 Μαΐου 1201, και αντικαταστάθηκε από τον Βονιφάτιο μαρκήσιο του Μομφερράτου. Η χήρα του δέχτηκε 7 κάστρα και όλα τα έσοδα από αυτά, και διετέλεσε ως κηδεμόνας του μεταθανάτιου γιου τους Θεοβάλδου για 21 χρόνια.Theodore Evergates, The Aristocracy in the County of Champagne, 1100-1300, 36-37. Η διαδοχή του αμφισβητήθηκε από τις ανιψιές τού συζύγου της Αλίκη και Φιλίππη.Theodore Evergates, The Aristocracy in the County of Champagne, 1100-1300, 39. Ο γιος τους θα κληρονομήσει, από τον εκ μητρός θείο του Σάντσο Ζ΄ της Ναβάρρας από τον Οίκο των Χιμένεθ, και το βασίλειο της Ναβάρρας (1234).
Ο Θεοβάλδος Γ΄ τάφηκε δίπλα από τον πατέρα του Ερρίκο Α΄ στην εκκλησία του Αγίου Στεφάνου στο Τρουά.

Οικογένεια
Με τη σύζυγό του Λευκή των Χιμένεθ, κόρη του Σάντσο ΣΤ΄ της Ναβάρρας, την οποία παντρεύτηκε την 1 Ιουλίου 1199 στο Σαρτρ, απέκτησε : 
 Μαρία.
 Θεοβάλδος Α΄ 1201-1253, βασιλιάς της Ναβάρρας, και (ως Θεοβάλδος Δ΄) κόμης της Καμπανίας.

Πρόγονοι

Παραπομπές

Πηγές
Theodore Evergates, The Aristocracy in the County of Champagne, 1100-1300, (University of Pennsylvania Press, 2007)

Κατηγορία:Δ΄ Σταυροφορία
Κατηγορία:Κόμητες της Καμπανίας (Γαλλία)
Κατηγορία:Οίκος του Μπλουά